Zelena karta (film)
<s>Zelena karta (eng. Green Card) je američko-australsko-francuska filmska komedija iz 1990. godine koju je napisao, producirao i režirao Peter Weir, a u kojoj su glavne uloge ostvarili Gerard Depardieu i Andie MacDowell.</s><s>Priča filma fokusirana je na Amerikanku koja s Francuzom ulazi u brak iz koristi kako bi on dobio zelenu kartu za SAD.</s><s>Depardieu je za ulogu u ovom filmu osvojio nagradu Zlatni globus u kategoriji najboljeg glumca.</s><s>Sam film također je proglašen najboljom komedijom godine na dodjeli iste nagrade, a bio je nominiran i za prestižnu filmsku nagradu Oscar u kategoriji najboljeg originalnog scenarija.</s>

<s>Radnja</s>

<s>Brontë Mitchell (MacDowell) žena koja se bavi hortikulturom i zaštitom okoliša ulazi u brak iz koristi s Georgesom Fauréom (Depardieu), ilegalcem iz Francuske kako bi mu omogućila da dobije zelenu kartu.</s><s>Za uzvrat Brontë lažni brak koristi kako bi iznajmila stan svojih snova.</s><s>Nakon useljenja, kako bi objasnila učestali izostanak "svoga muža" ona govori vrataru i susjedima da se on bavi glazbenim istraživanjem u Africi.</s>

<s>Nakon što ju kontaktira služba za imigraciju i naturalizaciju u vezi dogovorenog intervjua kojim bi se ustanovila legitimnost njihova braka, Brontë kreće u potragu za Georgesom koji radi kao konobar.</s><s>Premda njih dvoje imaju malo vremena za pripremu, agenti koji ih ispituju čine se zadovoljnim njihovim odgovorima.</s><s>Međutim, nakon što Georges uputi jednog od njih u ormar umjesto u kupaonicu, agenti započnu sumnjati u njihov brak i zakažu detaljni i službeni intervju u roku od dva tjedna u njihovom uredu.</s>

<s>Nakon što joj njezin odvjetnik objasni da bi se mogla suočiti s kriminalnim posljedicama ako se otkrije da je brak lažan, Brontë nevoljko poziva Georgesa da se preseli k njoj.</s><s>Zajedno pokušavaju naučiti što više o njihovoj prošlosti te o manama i navikama, ali uskoro saznaju da jedno drugo jedva podnose.</s><s>Georges ima vatrenu narav i sebičan je.</s><s>Preferira crveno meso umjesto vegeterijanske prehrane dok je Brontë napeta i hladna liberalka opsjednuta svojim cvijećem i zaštitom okoliša.</s>

<s>Roditelji Brontine najbolje prijateljice Lauren Adler planiraju otići iz New Yorka te razmišljaju o doniranju svog drveća i cvijeća grupi Green Guerrillas koja nadgleda gradske vrtove.</s><s>Brontë je pozvana na večeru kako bi razgovarala o ideji pa otkriva da se na večeri također nalazi i Georges kojeg je tamo pozvala Lauren.</s><s>On svojom izvedbom na glasoviru toliko impresionira Adlere da oni odmah odluče donirati sve biljke grupi Green Guerrillas.</s><s>Nakon što Brontini roditelji neočekivano stignu u posjetu, Georges se pretvara da je majstor.</s>

<s>Brontin dečko Phil vraća se s putovanja, a Georges mu otkriva da joj je suprug.</s><s>Brontë ljutito tjera Georgesa iz stana, ali njih dvoje unatoč tome sljedećeg dana odlaze na intervju.</s><s>Ispituju ih odvojeno, a nakon što Georgesa uhvate u laži on prizna da je cijeli brak varka.</s><s>Prihvaća deportaciju, ali inzistira na tome da ne optuže i Brontë za njezinu ulogu u cijeloj šaradi.</s><s>Nakon toga ju uvjerava da je intervju prošao savršeno i njih dvoje odlaze svatko svojim putem.</s>

<s>Nekoliko dana kasnije Georges poziva Brontë da mu se pridruži u kafiću gdje su se prvi put upoznali.</s><s>Kad opazi jednog od imigracijskih agenata koji sjede u blizini, shvati da će Georgesa deportirati te konačno priznaje da je zaljubljena u njega.</s><s>Međutim, Georges je deportiran natrag u Francusku baš u trenutku nakon što jedno drugome izjave ljubav.</s>

<s>Glumačka postava</s>

<s>Gerard Depardieu kao Georges Fauré
 Andie MacDowell kao Brontë Mitchell
 Bebe Neuwirth kao Lauren Adler
 Gregg Edelman kao Phil
 Robert Prosky kao Brontë's Lawyer
 Lois Smith kao gđa Mitchell</s>

<s>Produkcija 
Djelomične financije za snimanje filma omogućile su tvrtke Film Finance Corporationa Australia i Union Générale Cinématographique.</s>

<s>Službeni soundtrack iz filma uključuje pjesme "River", "Watermark" i "Storms in Africa" pjevačice Enye, "Holdin' On" skupine Soul II Soul, "Oyin Momo Ado" izvođača Babatunde Olatunji, pjesmu "Surfin' Safari" glazbene skupine Beach Boys te "Subway Drums" pjevača Larryja Wrighta.</s>

<s>Nominacije i nagrade</s>

<s>Oscar 
Film Zelena karta imao je jednu nominaciju za prestižnu filmsku nagradu Oscar:</s>

<s>Najbolji originalni scenarij - Peter Weir</s>

<s>Zlatni globus 
Film Zelena karta imao je tri nominacije za nagradu Zlatni globus, a osvojio je dvije:</s>

<s>Najbolji film (mjuzikl/komedija)Najbolji glumac (mjuzikl/komedija) - Gerard Depardieu
Najbolja glumica (mjuzikl/komedija) - Andie MacDowell</s>

<s>Izvori</s>

<s>Vanjske poveznice</s>

<s>Američki filmovi
Australijski filmovi
Francuski filmovi
Filmske komedije
Romantične komedije
Authority control 2</s>

